Tallinna Merepäevi 2009 külastavad ka kümmekond haruldast purjelaeva võistluse The Tall Ships Races 2009 raames. Sellisel hulgal purjelaevu pole Eestis üheaegselt varem viibinud. Purjelaevad peatuvad nii Vanasadamas Admiraliteedi basseini ääres kui ka Lennusadamas. Samuti on üheks  suuremaks uuenduseks Jazziala avamine koostöös Jazzkaarega C-terminaalis. Merepäevade toimumispaigaks on Admiraliteedi bassein ja Lennusadam, mida ühendab tulevase merepromenaadi ehk Kultuurikilomeetri radadele üles seatud Ain Mäeotsa lavastatud etendus "Dannebrog, Pitka ja keisrid" ning laevareisid kahe sadama vahel.